
Ministru kabineta rīkojums Nr. 1129
Rīgā 2024. gada 17. decembrī (prot. Nr. 53 65. §)
Par nekustamā īpašuma "Alkšņi 3" Salacgrīvas pagastā, Limbažu novadā, pirkšanu projekta "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu" īstenošanai
· 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Satiksmes ministrijai pirkt nekustamo īpašumu "Alkšņi 3" (nekustamā īpašuma kadastra Nr. 6672 001 0018) – zemes vienību (zemes vienības kadastra apzīmējums 6672 001 0211) 0,75 ha platībā, zemes vienību (zemes vienības kadastra apzīmējums 6672 001 0212) 0,0901 ha platībā, zemes vienību (zemes vienības kadastra apzīmējums 6672 001 0213) 0,2908 ha platībā, zemes vienību (zemes vienības kadastra apzīmējums 6672 001 0214) 0,0832 ha un zemes vienību (zemes vienības kadastra apzīmējums 6672 001 0215) 0,101 ha platībā – Salacgrīvas pagastā, Limbažu novadā, kas nepieciešams projekta "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu" īstenošanai.
· 2. Satiksmes ministrijai:
· 2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minēto nekustamo īpašuma nostiprināt zemesgrāmatā uz valsts vārda Satiksmes ministrijas personā;
· 2.2. izdevumus, kas saistīti ar šā rīkojuma 1. punktā minētā nekustamā īpašuma pirkšanu un īpašuma tiesību nostiprināšanu zemesgrāmatā, segt no līdzekļiem, kas paredzēti akciju sabiedrības "RB Rail" un Eiropas Inovācijas un tīklu izpildaģentūras 2020. gada 13. novembrī noslēgtajā līgumā par līdzfinansējumu triju Baltijas valstu ātrgaitas dzelzceļa līnijas Rail Baltica projekta attīstībai.

